Brateljevići

Brateljevići su naseljeno mjesto u općini Kladanj, Bosna i Hercegovina.

 Geografija 
Djevojačka pećina ili Brateljevićka pećina nalazi se na udaljenosti oko 1 km. od naselja Brateljevići. Smještena je iznad desne obale rječice Bukovice, pritoke Drinjače, oko 30 metara visoko iznad doline. Dužine je 250 m, širine do 30 m i visine do 20 m. U pećini nalazi se djevojački grob po kome je pećina i nazvana. Dio pećine uređen je za turističku posjetu. Uz Ajvatovicu kod Prusca najveće je mjesto zijareta bosanskohercegovačkih muslimana. Kišna dova se obilježava zadnje nedjelje u mjesecu avgustu. Istovremeno se organizira i sedmodnevna manifestacija koja ima za cilj promociju vjersko-kulturne baštine koja je nastala na ovim prostorima.

Zanimljiva je historičarima zbog crteža koji se nalaze na samom ulazu i datiraju iz perioda starijeg kamenog doba. Zastupljeni su konjanici, muške i ženske uspravne figure te slike konja i jelena. Najinteresantniji je crtež djevojke s dugom kosom koji nije definisan.Prirodni biser kod Kladnja krije misterioznu smrt mlade djevojke - www.klix.ba

Godine 2020 općina je obezbijedila sredstva u iznosu 1.950.000 KM za rekonstrukciju puta Brateljevići-Muška voda sa ciljem povećanja turističkog potencijala. Ova dionica spaja: Paučko jezero, izletište Bebrave i Bebrovačku pećinu, izletište i kompleks hotela Muška voda i Djevojačku pećinu.

Ovaj put je poznat i kao put spasa koji je bio jedina veza sa svijetom za cijelu tuzlansku regiju u periodu rata 92.-95.

 Stanovništvo 

 Reference 

 Vanjski linkovi 

 Zvanični sajt općine Kladanj